5. pielikums

Ministru kabineta

2008. gada 21. aprīļa

noteikumiem Nr. 288

*(Pielikums MK 28.11.2017. noteikumu Nr. 691 redakcijā)*

**Fizisko un garīgo spēju izvērtēšanas un aprūpes līmeņa noteikšanas kritēriji klientam ar garīga rakstura traucējumiem**

|  |  |
| --- | --- |
| **Klienta pašaprūpes, neatkarības un patstāvīgās dzīves prasmju novērtēšanas kritēriji:*** Veic patstāvīgi/funkcionalitāte nav traucēta – 3 p.
* Mēģina un spēj veikt patstāvīgi ar palīdzību, funkcionalitāte biežāk nav traucēta – 2 p.
* Mēģina un spēj patstāvīgi veikt ar palīdzību, funkcionalitāte biežāk ir traucēta – 1 p.
* Nespēj veikt patstāvīgi/funkcionalitāte ir traucēta – 0 p.

(Sadaļās, kur tiek vērtētas spējas un prasmes (spēj un prot), vērtējums tiek dubultots, kur katrā ailē maksimālais punktu skaits ir 6 = 3 + 3) |  |
|  | **Punkti** |
| 1. **Sevis apzināšana:**
 |  |
| 1.1. spēj un prot nosaukt (zina) savu vārdu un uzvārdu*Kontroljautājums\*: Kāds ir Jūsu vārds, uzvārds?*  |  |
| 1.2. zina savu dzimšanas gadu un datumu, vecumu, dzimumu, dzīvesvietu*Kontroljautājums: Cik Jums gadu? Kad Jums ir dzimšanas diena? Kāda ir Jūsu adrese?*  |  |
| 1.3. spēj apzināties savas stiprās un vājās puses*Kontroljautājums: Ko Jūs spējat darīt vislabāk? Ko vislabāk patīk darīt? Ko nepatīk darīt?*  |  |
| 1.4. apzinās, kāpēc nepieciešama palīdzība (atbalsts)*Kontroljautājums ja persona dzīvo sociālās aprūpes institūcijā: Vai Jūs zināt, kāpēc Jums ir jādzīvo institūcijā?* |  |
| 1.5. spēj izprast un apzināties savas rīcības sekas*Kontroljautājums: Izstāstiet (klients spēj informēt), kas būs, ja Jūs kaitināsiet svešu suni?*  |  |
| 1.6. spēj un prot pastāstīt (spēj informēt) par savu ģimeni, tuviniekiem*Kontroljautājums atkarīgs no tā, vai klientam ir ģimene, tuvinieki: Kādas Jums ir attiecības ar ģimeni?*  |   |
| 1.7. zina savas tiesības, pienākumus un atbildību*Kontroljautājums: Kādi ir Jūsu pienākumi mājās? Par ko esat atbildīgs? Kādas ir Jūsu tiesības?*  |  |
| **Maksimālais punktu skaits 27** |  |
| 1. **Ēšana, ēdiena gatavošana, šķidruma uzņemšana:**
 |  |
| 2.1. spēj ēst patstāvīgi*Kontroljautājums: Kur ēdat brokastis, pusdienas, vakariņas?*  |  |
| 2.2. spēj sakošļāt un norīt barību*Kontroljautājums: Kas Jums vislabāk garšo? Kas negaršo?*  |  |
| 2.3. spēj un prot atbilstoši lietot galda piederumus*Kontroljautājums: Kādus galda piederumus parasti izmantojat, lai paēstu?*  |  |
| 2.4. spēj un prot sevi apkalpot pie galda, ielikt ēdienu šķīvī, ieliet tēju, sagriezt maizi *Kontroljautājums: Kā ieliek ēdienu šķīvī? Kādas sviestmaizes vislabāk garšo?*  |  |
| 2.5. spēj un prot pagatavot uzkodas *Kontroljautājums: Kā var pagatavot, piemēram, sviestmaizes?* |  |
| 2.6.  spēj un prot pagatavot ēdienu no svaigiem produktiem *Kontroljautājums: No kā gatavo ēst un kā to dara?*  |  |
| 2.7. spēj un prot uzņemt nepieciešamo šķidruma daudzumu *Kontroljautājums: Ko Jūs labprāt dzerat – tīru ūdeni, sulu, tēju, kafiju vai kādu citu dzērienu? Cik daudz šķidruma dienā izdzerat?*  |  |
| 2.8. spēj un prot uzsildīt ūdeni un pagatavot siltu dzērienu, ēdienu, noteikt tā temperatūru un daudzumu traukā *Kontroljautājums: Kā var uzsildīt ūdeni un pagatavot siltu tēju vai kafiju?*  |  |
| 2.9. spēj un prot lietot virtuves tehniku: plīti, mikroviļņu krāsni utt. *Kontroljautājums: Uz kā var pagatavot ēst? Ar ko var uzvārīt ūdeni?*  |  |
| 2.10. spēj un prot uzklāt un novākt galdu *Kontroljautājums: Kādi trauki nepieciešami, lai paēstu, piemēram, zupu? Pastāstiet (klients zina), kā uzklājat un novācat galdu?*  |  |
| 2.11. spēj un prot nomazgāt, noslaucīt un nolikt vietā traukus *Kontroljautājums: Kad paēdat, ko dara ar netīriem traukiem? Kur liek tīros traukus?*  |  |
| 2.12. spēj un prot izvērtēt, ko drīkst un ko nedrīkst ēst atbilstoši noteiktai diētai *Kontroljautājums: Kādi produkti ir veselīgi un kādus nav ieteicams ēst bieži un daudz? Pastāstiet (klients zina vai spēj informēt), vai ir kādi produkti, kurus nedrīkstat lietot? Kādēļ?*  |  |
| **Maksimālais punktu skaits 66** |  |

|  |  |
| --- | --- |
| 1. **Ģērbšanās:**
 |  |
| 3.1. spēj un prot apģērbties un noģērbties pats*Kontroljautājums (klients zina vai spēj informēt): Cik reizes dienā Jūs pārģērbjaties?*  |  |
| 3.2. spēj un prot aizpogāt un atpogāt apģērbu*Kontroljautājums (klients zina vai spēj informēt): Kādas pogas kreklam/blūzei Jums patīk vislabāk – lielākas vai mazas? Cik laika paiet, kamēr aizpogājat vai atpogājat savu kreklu/blūzi?* |  |
| 3.3. spēj un prot tikt galā ar rāvējslēdzēju apģērbā*Kontroljautājums (klients zina vai spēj informēt): Kuram apģērbam ir rāvējslēdzējs? Cik bieži Jūs velkat šo apģērbu?*  |  |
| 3.4. spēj un prot sasiet un atsiet auklas apģērbā un apavos*Kontroljautājums (klients zina vai spēj informēt): Kuram apģērbam ir sienamās auklas? Vai bieži to nēsājat? Kurām kurpēm vai zābakiem ir sienamās auklas? Kā Jūs tiekat galā ar auklām?*  |  |
| 3.5. spēj un prot izvēlēties apģērbu un apavus atbilstoši laikapstākļiem*Kontroljautājums (klients zina vai spēj informēt): Kurš apģērbs Jums vislabāk patīk? Ko Jūs parasti valkājat vasarā, ko ziemā? Kad jāsāk valkāt siltāku apģērbu?*  |  |
| 3.6. zina sava apģērba un apavu izmēru*Kontroljautājums: Kāda izmēra bikses/kreklu/svārkus/kleitu Jūs parasti valkājat? Kāds izmērs ir Jūsu kurpēm?*  |  |
| 3.7. spēj un prot uzturēt apģērbu un apavus tīrus, kārtīgus (mazgāt, gludināt, veikt sīkus remontus)*Kontroljautājums (klients zina vai spēj informēt): Kādas savas drēbes Jūs mazgājat pats? Kur parasti gludināt savas drēbes? Kur glabājat savus apavus? Kā var notīrīt netīras kurpes vai zābakus? Ja kreklam iztrūkst poga, ko darāt?*  |   |
| **Maksimālais punktu skaits 39** |  |
| 1. **Telpu kopšana un uzturēšana:**
 |  |
| 4.1. spēj un prot uzturēt savu istabu un citas telpas tīras un kārtībā*Kontroljautājums: Kurš kopj Jūsu istabu?*  |  |
| 4.2. spēj un prot uzklāt savu gultu un nomainīt gultas veļu*Kontroljautājums: Kurš Jums saklāj gultu no rītiem? Kurš Jūsu gultai nomaina palagu, spilvendrānu un pārvalku?*  |  |
| 4.3. ir sapratne (klients zina vai spēj informēt) par telpu uzkopšanas nepieciešamību *Kontroljautājums: Kādēļ jāmazgā grīda un no plauktiem jāslauka putekļi?*  |  |
| 4.4. spēj un prot lietot telpu uzkopšanas līdzekļus un rīkus*Kontroljautājums: Ar ko Jūs slaukāt grīdu? Ar ko mazgājat grīdu?*  |  |
| 4.5. spēj un prot noslaucīt putekļus, izmazgāt grīdu*Kontroljautājums: Cik bieži Jūs slaukāt putekļus un mazgājat grīdu savā istabā? Kuras telpas vēl uzkopjat?* |  |
| 4.6. spēj un prot rūpēties, sakārtot savas lietas ar izpratni*Kontroljautājums: Kur Jūs glabājat savas mantas, lietas? Kur glabājat savu ķemmi, kur zeķes?*  |  |
| **Maksimālais punktu skaits 33** |  |
| 1. **Personiskās higiēnas uzturēšana:**
 |  |
| 5.1. saprot personiskās higiēnas nepieciešamību (klients zina vai spēj informēt)*Kontroljautājums: Kādēļ cilvēks mazgājas?*  |  |
| 5.2. spēj un prot nomazgāties dušā, vannā*Kontroljautājums: Kur Jūs parasti mazgājaties? Kur vēl var nomazgāties?*  |  |
| 5.3. spēj un prot rūpēties par saviem matiem (mazgāt, ķemmēt, žāvēt, skūties)*Kontroljautājums: Kurš Jums mazgā matus? Kad Jūs ķemmējat matus? Kad Jūs parasti skujaties – no rītiem vai vakaros?*  |  |
| 5.4. spēj un prot rūpēties par nagiem (apgriezt)*Kontroljautājums: Kurš Jums parasti griež nagus?*  |  |
| 5.5. spēj un prot iztīrīt zobus/kopt mutes dobumu un zobu protēzes*Kontroljautājums: Kad Jūs parasti tīrāt zobus? Kā tīrāt savas zobu protēzes (ja klientam ir zobu protēzes)?*  |  |
| 5.6. spēj un prot lietot higiēnas procedūrām nepieciešamos līdzekļus (ziepes, sūkli, šampūnus, krēmus, kabatas lakatiņu, dezodorantu u. c.)*Kontroljautājums: Kādā krāsā ir Jūsu sūklis? Kādas ziepes vai šampūns Jums vislabāk patīk? Kādus higiēnas līdzekļus pazīstat, kādus parasti lietojat? Kur Jūs tos glabājat?*  |  |
| 5.7. spēj un prot apmeklēt tualeti pats gan pa dienu, gan naktī*Kontroljautājums: Kur atrodas tualetes telpa? Kas Jums palīdz nokļūt līdz tualetes telpai? Kā Jūs varat aiziet līdz tualetei naktī, kad ir tumšs?*  |  |
| 5.8. spēj un prot lietot autiņbikses, ieliktņus, higiēniskās paketes*Kontroljautājums: Kad vajag lietot autiņbikses? Kurš palīdz Jums tās uzlikt (ja klientam nepieciešamas autiņbikses)? Kad vajag lietot higiēniskās paketes (ja kliente ir sieviete)?* |  |
| **Maksimālais punktu skaits 45**  |  |
| 1. **Veselības uzturēšana:**
 |  |
| 6.1. ir pamatzināšanas par cilvēka anatomiju (klients zina vai spēj informēt)*Kontroljautājums: Kur cilvēkam atrodas sirds, kuņģis, smadzenes u. c. orgāni?*  |  |
| 6.2. ir izpratne par veselību un tās nozīmi (klients zina vai spēj informēt)*Kontroljautājums: Ko nozīmē būt veselam? Kad Jūs jūtaties vesels?*  |  |
| 6.3. ir izpratne par medikamentu lietošanu, ja tas nepieciešams (klients zina vai spēj informēt)*Kontroljautājums: Kādos gadījumos ir jālieto medikamenti? Kādus medikamentus Jums ir nepieciešams lietot?*  |  |
| 6.4. spēj izprast uzvedības traucējumu saistību ar medikamentu lietošanas regularitāti, ja ir vai mēdz būt uzvedības traucējumi (klients zina vai spēj informēt)*Kontroljautājums: Kā medikamentu lietošana ietekmē Jūsu veselības stāvokli/ uzvedību?*  |  |
| 6.5. spēj un prot ievērot medikamentu lietošanas laikus (klients zina vai spēj informēt)*Kontroljautājums: Kā Jūs parasti lietojat medikamentus?* |  |
| 6.6. ir izpratne par kontracepcijas līdzekļu lietošanu*Kontroljautājums: Kas ir kontracepcijas līdzekļi? Kā tos lieto?*  |  |
| 6.7. spēj un prot pateikt (klients zina vai spēj informēt), ka jūtas slikti vai ka sāp (zobi, vēders, galva, mugura, kāja, roka), un spēj aprakstīt pašsajūtu*Kontroljautājums: Ko parasti sakāt, ja kaut kas sāp?*  |  |
| 6.8. spēj un prot meklēt medicīnisko palīdzību (klients zina vai spēj informēt), ja tas nepieciešams (traumas, saslimšanas u. c.)*Kontroljautājums: Kam Jūs parasti sakāt, ja kaut kas sāp vai ja jūtaties slims?*  |  |
| 6.9. ir zināšanas un izpratne par atkarību izraisošu vielu un tehnoloģiju kaitīgo iedarbību uz veselību (alkohols, smēķēšana, medikamenti, narkotikas, azartspēles)*Kontroljautājums: Ko Jūs zināt par alkohola, smēķēšanas, narkotiku lietošanas ietekmi uz cilvēka veselību? Kā Jūs domājat, vai, spēlējot kārtis/datorspēles, cilvēks var tā aizrauties, ka aizmirst visu citu?*  |  |
| 6.10. spēj atpazīt un aprakstīt maņu sajūtas (klients spēj informēt)*Kontroljautājums: Pastāstiet par to, kā redzat un dzirdat? Var iedot iepriekš sagatavotus maisiņus ar zirņiem, pupām, putraimiem, miltiem un ļaut klientam aptaustīt – kādas atšķirības sajūtat?*  |  |
| **Maksimālais punktu skaits 39**  |  |
| 1. **Mobilitāte:**
 |  |
| 7.1. spēj un prot mainīt pozu un sēdēt*Novēro klientu intervijas laikā, jautā: Kā jūtaties, ilgstoši sēžot?*  |  |
| 7.2. spēj un prot apsēsties uz krēsla, piecelties no tā*Novēro klientu intervijas laikā, jautā (klients spēj informēt): Kādas grūtības sagādā piecelšanās vai apsēšanās uz/no krēsla?*  |  |
| 7.3. spēj un prot iekāpt un izkāpt no gultas*Kontroljautājums: Pastāstiet (klients zina), kā parasti iekāpjat gultā? Kā tiekat ārā no gultas?*  |  |
| 7.4. spēj un prot piecelties pēc kritiena*Kontroljautājums (klients zina): Ko darāt, ja nejauši paklūpat un nokrītat?*  |  |
| 7.5. spēj un prot pārvietoties telpā, lietot tehniskos palīglīdzekļus, ja ir nepieciešams*Kontroljautājums (klients zina vai spēj informēt): Apmēram cik liela ir Jūsu istaba? Ar kādām kurpēm Jūs parasti staigājat pa istabu? Kur ejat skatīties televizoru? Kurš palīdz lietot, piemēram, ratiņus, spieķi u. c. (ja persona izmanto tehniskos palīglīdzekļus)?* |  |
| 7.6. spēj un prot pārvietoties pa kāpnēm*Kontroljautājums (klients zina vai spēj informēt): Kurš Jums palīdz nokāpt vai uzkāpt pa kāpnēm?*  |  |
| 7.7. spēj uzturēties un pārvietoties svaigā gaisā*Kontroljautājums (klients zina vai spēj informēt): Kur Jūs parasti pastaigājaties? Cik ilgi Jūs staigājat pa āru?*  |  |
| **Maksimālais punktu skaits 39** |  |
| 1. **Orientēšanās spējas telpā un vidē:**
 |  |
| 8.1. spēj un prot orientēties telpā*Kontroljautājums (klients zina vai spēj informēt): Kādas telpas atrodas Jūsu istabas tuvumā?*  |  |
| 8.2. spēj un prot orientēties apkārtnē/teritorijā*Kontroljautājums (klients zina vai spēj informēt): Uz kuru pusi ir parks, dīķis u. c.? Kur Jums vislabāk patīk uzturēties, kad esat izgājis ārā?*  |  |
| 8.3. ir izpratne par drošību uz ielas un rīcību atbilstoši situācijai *Kontroljautājums (klients zina vai spēj informēt): Kā pareizi jāuzvedas uz ielas? Kur drīkst iet pāri ielai? Kur nedrīkst iet pāri ielai? Ja Jums ir nepieciešams iet pāri ielai, ko darāt vispirms?*  |  |
| 8.4. spēj un prot lietot sabiedrisko transportu, nopirkt biļeti*Kontroljautājums (klients zina vai spēj informēt): Kad Jūs pēdējo reizi braucāt ar autobusu, vilcienu vai pilsētas sabiedrisko transportu? Kur Jūs parasti iekāpjat autobusā (vai citā transportlīdzeklī, atkarībā no tā, ko klients izmanto vai ir izmantojis)? Kā Jūs zināt, kur jāizkāpj? Kur pērkat biļeti?* |  |
| 8.5. spēj un prot atpazīt sev vajadzīgo braukšanas maršrutu, izkāpt vēlamā pieturā*Kontroljautājums (klients zina vai spēj informēt): Ar kādu autobusu Jums jābrauc, lai nokļūtu ... (atbilstoši klienta braukšanas maršrutam)? Līdz kādai pieturai Jums jābrauc?*  |  |
| **Maksimālais punktu skaits 27** |  |
| 1. **Drošība:**
 |  |
| 9.1. izprot tādus apzīmējumus kā "gājēju pāreja", "luksofors", "autobusa pietura", "tualete" u. c.*Klientam parāda attēlus ar šiem apzīmējumiem un jautā (klients zina vai spēj informēt), ko tie nozīmē?*  |  |
| 9.2. ir zināšanas, kas ir ārkārtas situācija, zina, kā un kur meklēt palīdzību*Kontroljautājums (klients zina vai spēj informēt): Kas ir ārkārtas situācija? Kur Jūs meklēsiet palīdzību un kā?*  |  |
| 9.3. ir zināšanas par ugunsdrošības noteikumiem, prot atbilstoši rīkoties*Kontroljautājums (klients zina vai spēj informēt): Ko Jūs zināt par ugunsdrošību? Kā rīkotos, ja sajustu dūmu smaku telpās? Kā rīkotos, ja redzētu, ka aizdedzies papīrgrozs?*  |  |
| 9.4. spēj un prot patstāvīgi uzmeklēt nepieciešamo speciālistu*Kontroljautājums (klients zina vai spēj informēt): Kur atrodas ārsts? Kur atrodas sociālais dienests?* |  |
| **Maksimālais punktu skaits 15** |  |
| 1. **Pamatizglītība:**
 |  |
| 10.1. spēj un prot atpazīt skaitļus, prot skaitīt, atņemt, var veikt vienkāršas matemātiskas darbības līdz 10 *Klientam demonstrē iepriekš sagatavotus attēlus ar cipariem un matemātiskām darbībām, uzdod jautājumus (klients zina vai spēj informēt), piemēram, cik ir 5 + 4; 6 – 4; 3 x 3 vai 10 : 5*  |  |
| 10.2. spēj un prot veikt matemātiskas darbības līdz 100 *Klientam demonstrē iepriekš sagatavotus attēlus ar cipariem un matemātiskām darbībām, uzdod jautājumus (klients zina vai spēj informēt), piemēram, cik ir 50 – 20; 40 + 30*  |  |
| 10.3. ir izpratne par svaru, daudzumu, izmēru, lielumu, attālumu *Klientam iedod iepriekš sagatavotus divus priekšmetus un jautā (klients zina vai spēj informēt), kurš ir smagāks, kurš lielāks? Kas atrodas tālāk – piemēram, galds vai skapis?* |  |
| 10.4. spēj un prot lasīt, pazīst burtus *Klientam iedod iepriekš sagatavotu tekstu un palūdz nolasīt*  |  |
| 10.5. spēj un prot rakstīt*Klientam diktē dažus iepriekš sagatavotus teikumus*  |  |
| 10.6. spēj un prot parakstīties*Klientam palūdz parakstīties* |  |
| 10.7. spēj un prot izmantot telefonu*Kontroljautājums: Parādiet, kā protat lietot telefonu? Vai Jums ir telefons? Kam Jūs parasti zvanāt?*  |  |
| 10.8. spēj un prot izmantot datoru*Kontroljautājums: Parādiet, kā Jūs, protat, lietot datoru? Vai Jums ir dators? Vai Jūs izmantojat datoru, lai uzzinātu, kā jūtas draugi, radinieki?* |  |
| **Maksimālais punktu skaits 45** |  |
| 1. **Orientācija laikā:**
 |  |
| 11.1. ir sapratne par laiku *Kontroljautājums (klients zina vai spēj informēt): Kas tagad ir – rīts, pusdienlaiks, pēcpusdiena vai vakars?*  |  |
| 11.2. spēj saprast jēdzienus "datums", "diena", "gads", "mēnesis", "sezona"*Kontroljautājums (klients zina vai spēj informēt): Kāds šodien datums, kāda nedēļas diena? Kāds mēnesis? Kāds gads? Kāda sezona?*  |  |
| 11.3. pazīst kalendāru *Kontroljautājums (klients zina vai spēj informēt): Parādiet kalendārā šodienas datumu!*  |  |
| 11.4. spēj un prot nosaukt pulksteņa laiku *Kontroljautājums (klients zina vai spēj informēt): Pasakiet, cik ir pulkstenis?*  |  |
| 11.5. spēj un prot lietot modinātāju*Parādiet, kā var lietot pulksteņa modinātāju!*  |  |
| 11.6. spēj saprast vajadzību būt laikā, nenokavēt *Kontroljautājums (klients zina): Cikos Jūs parasti ceļaties? Cikos parasti ir brokastis?*  |  |
| **Maksimālais punktu skaits 24** |  |
| **12. Naudas lietošana un iepirkšanās:** |  |
| 12.1. spēj un prot lietot naudu, atpazīst un lieto banknotes un monētas *Klientam demonstrē iepriekš sagatavotus naudaszīmju attēlus un jautā (klients zina vai spēj informēt): Kādas monētas vai banknotes Jūs visbiežāk lietojat?*  |  |
| 12.2. izprot naudas vērtību, prot turēt naudu drošībā *Kontroljautājums (klients zina): Kāpēc vajadzīga nauda? Kur Jūs glabājat savu naudu?*  |  |
| 12.3. spēj un prot lietot bankas norēķinu karti *Kontroljautājums (klients zina): Kas ir bankas norēķinu karte? Ko ar to dara?*  |  |
| 12.4. spēj un prot patstāvīgi iepirkties veikalā, iegādāties ikdienā nepieciešamās lietas*Kontroljautājums (klients zina vai spēj informēt): Kā Jūs iepērkaties veikalā? Kurš palīdz iepirkties? Ko parasti pērkat veikalā?*  |  |
| 12.5. spēj un prot plānot un racionāli izmantot personīgos naudas līdzekļus*Kontroljautājums (klients zina vai spēj informēt):* *Kā Jūs zināt, ko pirkt, kad esat veikalā? Cik bieži ejat uz veikalu iepirkties?*  |  |
| **Maksimālais punktu skaits 27** |  |
| **13. Saskarsme:**  |  |
| 13.1. spēj verbāli komunicēt (klients spēj informēt), saprotami izteikties, risināt sarunu, veidot dialogu*Novēro klientu intervijas laikā*  |  |
| 13.2. izprot dažādus neverbālus signālus (klients zina vai spēj informēt): mīmiku, balss toni, žestus un pozas *Kontroljautājums: Kāds parasti izskatās, izklausās priecīgs cilvēks? Kāds – skumjš? Kāds – dusmīgs?*  |  |
| 13.3. spēj un prot saprotami pastāstīt par savām vēlmēm un jūtām*Kontroljautājums (klients zina vai spēj informēt): Kas Jūs iepriecina? Ko Jūs gribētu?*  |  |
| 13.4. spēj izprast un respektēt citu cilvēku vajadzības *Kontroljautājums (klients zina): Kā Jūs rīkojaties, ja kāds no tuviniekiem ir aizmidzis?*  |  |
| 13.5. spēj un prot adekvāti risināt konfliktsituācijas*Kontroljautājums (klients zina): Kā Jūs rīkojaties, ja esat sastrīdējies ar kādu no tuviniekiem?*  |  |
| 13.6. spēj un prot reaģēt atbilstoši situācijai, informācijai vai instrukcijai*Kontroljautājums (klients zina vai spēj informēt): Kā Jūs rīkotos, ja redzētu, ka kāds paņem svešas mantas (zog)? Kā rīkojaties, ja kāds cits palūdz palīdzēt, taču Jūs negribat to darīt?*  |  |
| 13.7. spēj veidot kontaktu ar apkārtējiem*Kontroljautājums: Vai Jums ir draugi?*  |  |
| 13.8. spēj atpazīt savējos, veidot kontaktu ar piederīgajiem*Kontroljautājums (klients zina vai spēj informēt): Kā sauc................................?*  |  |
| **Maksimālais punktu skaits 33** |  |
| **14. Uzvedība:** |  |
| 14.1. spēj un prot uzvesties atbilstoši savam vecumam un dzimumam*Klientu novēro intervijas laikā*  |  |
| 14.2. spēj un prot ievērot elementārās pieklājības normas (sasveicināties, pateikties, uzrunāt utt.)*Kontroljautājums (klients zina): Kā uzvedas pieklājīgi cilvēki? Novēro klienta uzvedību intervijas laikā*  |  |
| 14.3. spēj un prot rīkoties adekvāti situācijai*Kontroljautājums (klients zina vai spēj informēt): Kā Jūs rīkojaties, ja redzat, ka kāds cilvēks paklūp un nokrīt?*  |  |
| 14.4. ir humora izjūta*Kontroljautājums (klients zina vai spēj informēt): Ko Jūs saprotat ar teicienu "laba humora izjūta"?*  |  |
| 14.5. spēj un prot novērtēt un kontrolēt savu uzvedību*Kontroljautājums (klients zina): Kā Jūs rīkojaties, ja kāds palūdz pagaidīt, būt pacietīgam?* |  |
| 14.6. spēj rīkoties ar apdomu, nav impulsīvs*Kontroljautājums (klients zina): Kā Jūs rīkojaties, ja nenotiek tā, kā vēlaties, ja kāds neļauj darīt to, ko gribat?*  |  |
| 14.7. spēj un prot rīkoties mērķtiecīgi, jēgpilni*Kontroljautājums (klients zina vai spēj informēt): Kādēļ Jūs lasāt (jautājums atbilstoši personas teiktajam par brīvā laika pavadīšanu un darītajiem darbiem)?* |  |
| **Maksimālais punktu skaits 36**  |  |
| **15. Pāra – grupas attiecības:**  |  |
| 15.1. spēj iekļauties pāru, grupas darbā*Kontroljautājums (klients spēj informēt): Kādās rehabilitācijas nodarbībās vai pulciņos Jums patīk piedalīties? Kas vēl tur piedalās?*  |  |
| 15.2. spēj darboties grupā: ievēro, pieņem grupas uzvedības nosacījumus*Kontroljautājums (klients zina vai spēj informēt): Vai esat piedalījies dažādās nodarbībās? Ko Jūs darāt nodarbību laikā? Kādi noteikumi jāievēro nodarbību laikā?* |  |
| 15.3. spēj veidot draudzīgas attiecības ar sava un pretējā dzimuma pārstāvjiem*Kontroljautājums (klients zina vai spēj informēt): Kas ir draudzība? Ko nozīmē draudzēties?*  |  |
| 15.4. spēj un prot piemēroties jaunai situācijai vai izmaiņām*Kontroljautājums (klients zina vai spēj informēt): Kā Jūs sadzīvojat ar savu............?*  |  |
| 15.5. spēj un prot adekvāti izpaust savu seksualitāti un apmierināt savas seksuālās vajadzības*Kontroljautājums (klients zina vai spēj informēt): Kas ir svarīgi, ja cilvēkam ir draudzene/draugs, ja ir intīmas attiecības?*  |  |
| **Maksimālais punktu skaits 21**  |  |
| **16. Kognitīvās funkcijas:** |  |
| 16.1. spēj uztvert realitāti*Kontroljautājums: Kur mēs šobrīd atrodamies? Kas šobrīd notiek?*  |  |
| 16.2. spēj koncentrēt uzmanību uz konkrētu uzdevumu, situāciju*Klientu novēro intervijas laikā, vai viņš ir koncentrējies intervijai* |  |
| 16.3. spēj noturēt uzmanību konkrētā situācijā*Klientu novēro intervijas laikā, vai klients notur uzmanību uzdevuma izpildei* |  |
| 16.4. spēj pārslēgt uzmanību no viena objekta uz citu un atgriezties pie iepriekš veiktā*Klientu novēro intervijas laikā* |  |
| 16.5. spēj lietot loģisko, abstrakto, darbības domāšanu*Klientu novēro intervijas laikā. Kādas ir klienta atbildes (spēja informēt) – vai tās atbilst jautājumam, vai klients izsakās (spēj informēt) saprotami, vai klients lieto tēlainus izteicienus, vai klients runā vairāk izmanto tagadnes formas* |  |
| 16.6. spēj atcerēties nesenus notikumus*Klientu novēro intervijas laikā, vai klients stāsta (spēj informēt) par šodienas notikumiem, kas noticis no rīta. Kontroljautājums: Ko Jūs darījāt šorīt, ko ēdāt brokastīs?* |  |
| 16.7. spēj atcerēties senus pagātnes notikumus*Kontroljautājums (klients zina vai spēj informēt): Kur Jūs dzīvojāt, pirms ieradāties šeit? Klientu novēro intervijas laikā, vai klients stāsta par savu pagātni* |  |
| **Maksimālais punktu skaits 21** |  |
| **17. Darba prasmes un spējas:** |  |
| 17.1. spēj paust interesi par darba aktivitātēm*Kontroljautājums (klients spēj informēt): Kas Jūs visvairāk interesē? Kāds darbs Jums patīk?*  |  |
| 17.2. interesējas par jaunām darba aktivitātēm (spēj informēt)*Kontroljautājums: Ko interesantu Jūs varat darīt?*  |  |
| 17.3. spēj un prot plānot un secīgi izpildīt uzdevumu*Kontroljautājums (klients zina vai spēj informēt): Kad Jūs sākat veikt savus darba uzdevumus? Cik ilgi Jūs strādājat? Cik pārtraukumi ir vajadzīgi, kad strādājat?*  |  |
| 17.4. spēj un prot lietot darbarīkus un inventāru atbilstoši uzdevumam*Kontroljautājums (klients zina vai spēj informēt): Ar kādiem darbarīkiem, instrumentiem Jūs parasti strādājat?*  |  |
| 17.5. spēj meklēt palīdzību, ja ir neskaidrības par konkrētā uzdevuma izpildi*Kontroljautājums (klients zina vai spēj informēt): Ko darāt, ja neprotat paveikt darbu, piemēram, izravēt dobi?*  |  |
| 17.6. spēj uzņemties atbildību par veicamo uzdevumu, darbu*Kontroljautājums (klients zina vai spēj informēt): Kā varat novērtēt savu darbu, piemēram, vai puķu dobē nav nezāļu? Kādus darbus pēdējā laikā esat paveicis?*  |  |
| 17.7. spēj un prot sakārtot un uzturēt kārtībā savu darba vietu*Kontroljautājums (klients zina vai spēj informēt): Kad beidzat darbu, ko darāt ar darbarīkiem, instrumentiem?*  |  |
| 17.8. spēj pieņemt kritiku un labot pieļautās kļūdas*Kontroljautājums (klients zina vai spēj informēt): Ko darāt, ja kāds saka, ka Jūs darāt nepareizi vai ka esat kļūdījies?*  |  |
| 17.9. zina un ievēro darba drošības noteikumus*Kontroljautājumi (klients zina vai spēj informēt): Kā jārīkojas, piemēram, ar lāpstu vai kādu citu instrumentu? Kas ir svarīgi, ja strādā ar dārza kapli?*  |  |
| 17.10. spēj sadarboties ar citiem uzdevuma, darba veikšanas laikā*Kontroljautājums (klients spēj informēt): Kuram Jūs palīdzat paveikt darbu? Kurš Jums palīdz?*  |  |
| **Maksimālais punktu skaits 39** |  |
| **18. Brīvais laiks:** |  |
| 18.1. spēj un prot pavadīt brīvo laiku efektīvi, konstruktīvi, atbilstoši vecumam, interesēm*Kontroljautājums (klients spēj informēt): Ko darāt savā brīvajā laikā? Kā pavadāt rītus, pēcpusdienas, vakarus?*  |  |
| 18.2. spēj izrādīt iniciatīvu un patstāvīgi plānot, organizēt savu brīvo laiku*Kontroljautājums (klients zina vai spēj informēt): Kurā dienas laikā Jums labāk patīk kaut ko darīt, piemēram, lasīt, skatīties TV, spēlēt galda spēles u. c. (atbilstoši klienta interesēm)*  |  |
| 18.3. spēj izmantot piedāvātās brīvā laika pavadīšanas iespējas*Kontroljautājumi (klients spēj informēt): Kādos brīvā laika pavadīšanas pasākumos Jūs labprāt piedalāties?*  |  |
| **Maksimālais punktu skaits 12** |  |
| **Kopējais punktu skaits (Maksimālais 588)**  |  |
| Pašaprūpes spēju procentuālā vērtība (%) - pirmais aprūpes līmenis (588–438 punkti) – 100 %–75 %;- otrais aprūpes līmenis (437–291 punkts) – 74 %–50 %;- trešais aprūpes līmenis (290–145 punkti) – 49 %–25 %;- ceturtais aprūpes līmenis (144–0 punkti) – 24 %–0 %. |  |

Piezīme. \* Šajā pielikumā norādītie kontroljautājumi ir speciālistam paredzēts palīginstruments klienta izvērtēšanai, kuru izmantošana ir speciālista kompetencē. Kontroljautājumus formulē, papildina un precizē atbilstoši klienta spējām uztvert un saprast jautājumus, nemainot kritērijus un to maksimālo procentuālo vērtību attiecīgajās sadaļās.